
Municipiul Timişoara




           

                  Nicolae Robu
Direcţia Tehnică
Serviciul Drumuri, Poduri şi Utilităţi Hidrotehnice
Nr. SC 2014 – 
REFERAT

privind aprobarea Studiului de Fezabilitate pentru obiectivul de investiţie
,, Extindere la 4 benzi str. Prof.Dr.Aurel Păunescu – Podeanu”
Direcţia Tehnică prin Biroul Drumuri şi Poduri are cuprins în programul de investiţii pe anul 2014 

obiectivul de investiţii ,, Extindere la 4 benzi str. Prof.Dr.Aurel Păunescu – Podeanu”
Strada supusă amenajării este situată în zona de sud a municipiul Timişoara și face legătura între Calea Stan Vidrighin și Aleea F.C.Ripensia, având o lungime de aproximativ 950,00m
Legătura zonelor de locuinţe situate în partea de sud a oraşului (Girocului şi Soarelui) cu zonele centrale se face doar pe strada Cluj (dublată cu Aleea F.C.Ripensia) şi pe B-dul Iosif Bulbuca – prin faţa Spitalului Judeţean. Pentru îmbunătăţirea condiţiilor de circulaţie în partea de sud a orașului este necesară extinderea la 4 benzi a străzii Prof.Dr.Aurel Păunescu – Podeanu, astfel se va descongestiona traficul din zona Spitalului Judeţean şi se va asigura totodată şi accesul la bazele sportive și de agrement din zona stadionului Dan Păltinişan.

 Cartierul de locuințe a fost construit în anii `70-`80, locurile de parcare pentru autoturisme fiind dimensionate conform indicelui de motorizare din acea vreme. Deoarece numărul de autovehicule a crescut exploziv în ultimii ani, locurile de parcare au devenit insuficiente, autoturismele fiind parcate pe carosabilul și aleile existente și pe zonele verzi, blocând traficul rutier și pietonal în zonă. În consecință este necesară o suplimentare a locurilor de parcare din zonă.

Acest proiect va fi implementat datorită necesității fluidizării traficului pe axa S-N a orașului. Lucrările vor cuprinde extinderea la 4 benzi a străzii, amenajare trotuare, amenajare piste de biciclete, amenajare locuri de parcare, amenajare spații verzi.

Sursa de finanţare: Bugetul local capitolul Cap 84.02.03.03. Străzi, Cap. C Studii şi proiecte.

Primăria Municipiului Timişoara a recepţionat Studiul de Fezabilitate pentru ,, Extindere la 4 benzi str. Prof.Dr.Aurel Păunescu – Podeanu”, realizat de SC PATH’S ROUT SRL conform contractului de prestări servicii nr.242/06.10.2014.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Extindere la 4 benzi str. Prof.Dr.Aurel Păunescu – Podeanu” este estimată, conform devizului general al investiţiei, la 8.818,193 mii lei (inclusiv TVA),  respectiv 1.998,956 mii Euro (1 euro =4,4114  lei la data de 03.10.2014.
Durata de realizare pentru execuţia lucrărilor proiectate este estimată la 8 luni.

Având în vedere cele prezentate propunem aprobarea studiului de fezabilitate şi realizarea investiţiei ”Extindere la 4 benzi str. Prof.Dr.Aurel Păunescu – Podeanu”.             

